એલેક્ઝાંન્ડર ડ્યુમામાંથી મુન્શીએ પ્રેરણા લઈ લખ્યું ત્યારે વિવેચક વિશ્વનાથ ભટ્ટે પરસેવો છુટી જાય તેવું વિવેચન કરેલું. વિશ્વનાથજીના મત પ્રમાણે મુન્શીએ એલેક્ઝાંન્ડરની ઉઠાંતરી કરી હતી. આ તો સારૂ થયું કે છેલ્લે કૃષ્ણા અવતાર લખી નાખી બાકી વિશ્વનાથ ભટ્ટ એમ પણ લખેત કે એ તો એલેક્ઝાંડરની કૃતિ છે !! પણ જીતેશની આ કૃતિ તેની હાફ- ઓટોબાયોગ્રાફી છે. તે પોતે એન્જિનિયર છે, સૌરાષ્ટ્રના નાના એવા વિસ્તારમાંથી અને તેમાં પણ ખેડૂત પરિવારમાંથી આવે છે, પોતાના માતા-પિતાને અનહદ પ્રેમ કરે છે, તે પ્રેમ આપણે તેની ફેસબુક પોસ્ટમાં અવારનવાર છલકતો જોઈ ચૂક્યા છીએ. ઉપરથી પ્રોટોગોનીસ્ટ જ્ઞાતિએ પણ પટેલ છે. આટલું કહેવું પૂરતું છે કે, આ લેખકની અડધી ઓટોબાયોગ્રાફી હોય શકે, આખી પણ હોય શકે !